Վազգեն Ղազարյան

Վազգեն Ավետիսի Ղազարյան (Կազարով) (1927, հունիսի 3, Արմավիր, Կրասնոդարի երկրամաս - 1991, ապրիլի 1, Մոսկվա), հայ ճարտարագետ-էներգետիկ։ ԽՍՀՄ պատվավոր էներգետիկ, վաստակավոր շինարար։

ՀՀ ԳԱԱ ակադեմիկոս Ռաֆայել Ղազարյանի եղբայրը։

Կենսագրություն 
1950 թվականին ավարտել է Մոսկվայի էներգետիկայի ինստիտուտը։ 1960 թվականին ղեկավարել է ՉԺՀ ջէկերի մոնտաժման աշխատանքները, 1963 թվականին՝ Բելոյարսկայա ԱԷԿ-ի մոնտաժի ղեկավար։ 1968-1980 թվականներին եղել է ԽՍՀՄ Գլավտեպլոէներգոմոնտաժ տրեստի պետի,1980-1986 թվականներին՝ Սոյուզատոմ-էներգոյի կապիտալ շինարարության պետի տեղակալ, 1986 թվականից՝ ԽԱՀՄ Ատոմէներգո նախարարության կապիտալ շինարարության գլխավոր վարչության պետ։

Ղեկավարել է նաև Հրազդանի ՊՇԷԿ-ի և ՀԱԷԿ-ի մոնտաժման աշխատանքները։
Ջերմուկում կառուցել է էներգետիկների առողջարանը։

Մահը 
Վազգեն Ավետիսի Ղազարյանին է վստահվել վթարից հետո Չեռնոբիլի ԱԷԿ-ի սև արկղի բացումը (1986), որտեղ ստացած ճառագայթումից հետո մահացել է։

Մրցանակներ 
 ԽՍՀՄ աշխատանքային կարմիր դրոշի շքանշաններ (3) 
«Պատվո նշան» շքանշան 
 ԺՏՆՑ և բազմաթիվ այլ մեդալներ
 ԽՍՀՄ պատվավոր էներգետիկ
 ԽՍՀՄ վաստակավոր շինարար

Ծանոթագրություններ 

Հայ ճարտարագետներ
Հայ էներգետիկներ
ԽՍՀՄ ԳԽ 5-րդ գումարման պատգամավորներ